Bognæs 17.08.2020

Forslag til grundejerforeningen Bognæs generalforsamling 2020.

**Tornehagen og fartdæmpende foranstaltninger**

For at forsøge at få nedsat hastigheden på vores veje og forøge trafiksikkerheden, foreslår vi, at der etableres 3 yderligere bump på Tornehagen, således der i alt bliver 4 bump på strækningen mellem indkørslen (fra grusvejen) til grundejerforeningens sidste parcel (Rævestien).

Vi har indhentet et tilbud på 3 bump fra de der har lavet Tornehagen og det ene bump, NCC, idet de har bedst kendskab til vejens tilstand. Da vi bad om overslag på 3 tænkte vi der skulle være to på strækningen indkørsel-Ildervej, da det er her den største trafikbelastning er, og yderligere et mellem Ildervej til Rævestien

Tilbuddet lyder på kr. 32.325. (vedhæfter tilbud) dvs. en stk. pris på kr. 10.775.

Overslagsprisen på evt. asfaltering skal I se bort fra, men vi spurgte i samme åndedrag.

Begrundelsen for forslaget er den tiltagne trafik på Tornehagen, hvor der på strækningen mellem indkørslen til Tornehagen (grusvej) til Ildervej forbi-kører ca. en bil, hver 1 1/2 minut, (iflg. egen tælling en søndag eftermiddag), samt en yderlig tælling søndag 8/8-20 mellem 11.25-12.25, hvor der kørte 53 biler forbi dvs. 1 bil hver 1,1 minut, hvilket er lidt mere end sidst.

Det er ikke alene skovgæster eller hundelufter, det er også en øget kørsel med vareudbringning f.eks. nemlig.com, GLS osv., idet mange sommerhusejere – både i grundejerforeningen/vejlaugene - bestiller varer på nettet til udbringning, hvilket vel også er fremtiden. Vi tror ikke trafikken bliver mindre fremadrettet.

Når vi nu kender ca. pris pr. bump, kan den jo også bruges til at ændre antallet af bump, eller etablerer bump på vores andre veje.

Da der er afsat kr. 36.000 i projektbidrag, samt kr. 33.000 (i alt kr. 69.000) i udkast til budget 2020 til vedligeholdelse af kostien, mener vi, at der økonomisk rum til etableringen af yderligere bump.

Venlig hilsen

Søren & Ellen Friis, Hermelinvej 3